
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 591 

28 Μαΐου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,540 στρεμμάτων στη 
θέση «Ποσειδώνειο» περ. Κοινότητας Παλαιοκά¬ 
στρου Ν. Σάμου. 1 

Κήρυξη αναδασωτέας έκτασης 0,2406 στρεμμάτων 
στη θέση «Τσάμπου» περ. Κοιν. Βουρλιωτών Ν. Σά¬ 
μου. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χωροθέτηση και οικιστική καταλληλότητα έκτασης 
ιδιοκτησίας «Νηρέας Α.Ε.» στη θέση «Όρια Κοινό¬ 
τητας Ν. Ρόδα» ή «Μπαλμπανά» του Δήμου Ιερισσού 
(Ν. Χαλκιδικής). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 885 (1) 

Κήρυξη αναδασωτέας έκτασης 0,540 στρεμμάτων στη 
θέση «Ποσειδώνειο» περ. Κοινότητας Παλαιοκάστρου 
Ν. Σάμου. 

Ο ΝΟΜΑΡΧΗΣ ΣΑΜΟΥ 
Εχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Την παρ. 3 του άρθρου 117 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: α) του άρθρου 41 παρ. 1, β) 
του άρθρου 38, γ) το άρθρο 12 Ν. 2040/92. 

4. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80. 

5. Την υπ’ αρ. 850/4.5.93 εισήγηση του Δ/ντή Δασών 
περί κηρύξεως δασικής έκτασης εμβαδού 540 μ2 (τετρα¬ 
γωνικών μέτρων) ως αναδασωτέας στη θέση «Ποσειδώ- 
νειο» κοιν. Παλαιοκάστρου, αποφασίζουμε: 

Κηρύσσουμε αναδασωτέα με σκοπό την προστασία, 
αναγέννηση και ανανέωση της δασικής βλάστησης δια της 
φυσικής οδού την εκχερσωθείσα δασική έκταση, εμβαδού 
0,540 στρεμμάτων, που βρίσκεται στη θέση «Ποσειδώ- 
νειο» περ. Κοινότητας Παλαιοκάστρου Ν. Σάμου. 

Προσδιορίζεται από τα στοιχεία (Α Β Γ Δ Α) και έχει όρια: 

Ανατολικά: Με αγροτικό δρόμο προς Σιδερά. 

Δυτικά: Με ελαιοκτήματα. 

Βόρεια: Με δασική έκταση. 

Νότια: Με δασική έκταση, 

όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεΐ στην Εφημερίδα της 
Κυβέρνησης. 

Σάμος, 6 Μαΐου 1993 

Ο Νομάρχης 
ΚΩΝ. ΦΟΥΝΤΖΗΛΑΣ 

Αριθ. 884 (2) 

Κήρυξη αναδασωτέας έκτασης 0,2406 στρεμμάτων στη 
θέση «Τσάμπου» περ. Κοιν. Βουρλιωτών Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Την παρ. 3 του άρθρου 117 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: α) του άρθρου 41 παρ. 1, β) 
του άρθρου 38, γ) το άρθρο 12 Ν. 2040/92. 

4. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80. 

5. Τη σχετική εισήγηση του Δ/ντή Δασών Σάμου για κή¬ 
ρυξη της πιο πάνω έκτασης 0,2406 στρεμμάτων που εκ¬ 
χερσώθηκε παράνομα, ως αναδασωτέας, αποφασί¬ 
ζουμε: 


Κηρύσσουμε αναδασωτέα με σκοπό την αναγέννηση, 
προστασία και ανανέωση της δασικής βλάστησης δια της 
φυσικής οδού την εκχερσωθείσα έκταση, εμβαδού 
0,2406 στρεμμάτων, που βρίσκεται στη θέση «Τσάμπου» 
περ. Κοινότητας Βουρλιωτών Ν. Σάμου. 

Προσδιορίζεται από τα στοιχεία (Α Β Γ Δ Ε Ζ Η Α) και 
έχει άρια: 

Ανατολικά: Με αγρόκτημα και αγροτικά δρόμο. 

Δυτικά: Με δασική έκταση. 

Βόρεια: Με γκρεμό και βράχους προς θάλασσα. 

Νότια: Με δασική έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεΐ στην Εφημερίδα της 
Κυβέρνησης. 

Σάμος, 26 Απριλίου 1993 

Ο Νομάρχης 
ΚΩΝ. ΦΟΥΝΤΖΗΛΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 63578/3290 (3) 

Χωροθέτηση και οικιστική καταλληλότητα έκτασης ιδιο¬ 
κτησίας «Νηρέας Α.Ε.» στη θέση «Όρια Κοινότητας Ν. 

Ρόδα» ή «Μπαλμπανά» του Δήμου Ιερισσού (Ν. Χαλκιδι¬ 
κής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1,2 και 3 του άρθρου 29 του Ν. 
1947/1991 «Απλούστευση φορολογικών διαδικασιών και 
άλλες ρυθμίσεις» (Α' 70) όπως η παρ. 1 συμπληρώθηκε με 
την παρ. 7 του άρθρου 6 και την παρ. 9 του άρθρου 8 του 
Ν. 2052/1992 (Α’ 94). 

2. Τις διατάξεις του άρθρου 1 της 71076/7351/ 
24.6.1991 απόφασης του Υπουργού Περιβάλλοντος, Χω¬ 
ροταξίας και Δημοσίων Έργων «Απαιτούμενα δικαιολογη- 
τικά για την έκδοση της απόφασης Οικιστικής Καταλληλό¬ 
τητας και για την έγκριση της Π.Μ. του άρθρου 29 του Ν. 
1947/1991 και σχετικές ρυθμίσεις» (Β' 492). 

3. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Τις διατάξεις του άρθρου 1 τουΠ.Δ/τος 28/5.2.1993 
«Καθορισμός αρμοδιοτήτων που διατηρούνται από τον 
Υπουργό και τις Περιφερειακές Υπηρεσίες διανομαρχια- 
κού επιπέδου του Υπουργείου Περιβάλλοντος, Χωροτα¬ 
ξίας και Δημοσίων Έργων (Α' 9). 

5. Την 71585/7370/25.6.1991 αίτηση της εταιρείας 
«Νηρέας Α.Ε. Γ. θεοδωρίδου - Δ. Μεσιτίδης - Ξενοδο- 
χείον Νέα Ρόδα Χαλκιδικής». 

6. ΤΗν 6331/10.1.1992 δήλωση του εκπροσώπου της 
ως άνω εταιρείας ενώπιον της συμβολαιογράφου Θεσσα¬ 
λονίκης Ευστάθιος Βουλγαράκη - Τσώτου. 

7. Την 58/1991 γνωμοδότηση του Δημοτικού Συμβου¬ 
λίου Ιερισσού. 

8. Το 33795/284γ/505/14.5.1992 έγγραφο της Διεύ¬ 
θυνσης Οικοδομικών και Κτιριοδομικών Κανονισμών του 
Υπουργείου ΠΕ.ΧΩ.Δ.Ε. 

9. Το 61604/7093/26.6.1992 έγγραφο της Διεύθυν¬ 
σης Περιβαλλοντικού Σχεδιασμού του Υπουργείου ΠΕ.¬ 
ΧΩ.Δ.Ε. 

10. Το 4246/7451/10.7.1992 έγγραφο της Δ/νσης 
Χωροταξίας του Υπουργείου ΠΕ.ΧΩ.Δ.Ε. 

11. Τα υπόλοιπα στοιχεία του φακέλλου. 

12. -Την 4/1993 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

13. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Δήμου, 
αποφασίζουμε: 

Α. Εγκρίνεται η χωροθέτηση και η οικιστική καταλληλό¬ 
τητα της ενιαίας έκτασης εμβαδού 106,312 στρεμμάτων 
ιδιοκτησίας της εταιρείας «Νηρέας Α.Ε.» που βρίσκεται 


στην περιοχή «Όρια Κοινότητας Ν. Ρόδα» ή «Μπαλμπανά» 
του Δήμου Ιερισσού (Ν. Χαλκιδικής) όπως η έκταση αυτή 
φαίνεται με στοιχεία Α, Β", Β', Β, Γ, Δ, Ε, Ζ, Η, θ, I, Κ, Λ, 
Μ, Ν, Ξ, Ο, Π, Ρ, Σ, Τ, Υ, Φ, X, Ψ, Ω, ΙΑ, ΙΒ, ΙΓ, 9,8,5,7,6, 
5, 4, 3, 2,1, Α στο σχετικό πρωτότυπο διάγραμμα σε κλί¬ 
μακα 1:1000 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 63578/ 
1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση, για την εξυπηρέ¬ 
τηση των εξής χρήσεων: 

Χρήσεις τουρισμού - αναψυχής όπως προσδιορίζονται 
από το άρθρο 8 του από 23.2.1987 Π. Δ/τος (Δ' 166) και 
ειδικότερα: 

- Ξενοδοχείο δυναμικότητας 200 κλινών 

- κατοικία 

- εμπορικά καταστήματα εξαιρουμένων των υπεραγορών 
και πολυκαταστημάτων 

- εστιατόρια (ταβέρνες - καφενεία) 

- αναψυκτήρια 

- πολιτιστικά κέντρα 

- θρησκευτικοί χώροι 

- κτίρια γήπεδα στάθμευσης 

- αθλητικές εγκαταστάσεις 

Β.1. Οι λοιποί όροι και περιορισμοί δόμησης ορίζονται 
ως εξής: 

Η οικιστική ανάπτυξη γίνεται στις περιοχές που είναι κα¬ 
τάλληλες για τον σκοπό αυτό εκτάσεως 89 στρεμμάτων 
της ιδιοκτησίας «Νηρέας Α.Ε.». 

Από την οικιστική ανάπτυξη εξαιρούνται: 
α) Η Ζώνη παραλίας επιφάνειας 5,210 τ.μ. 
β) Η περιοχή εντόνων κλίσεων που έχει μέτωπο προς 
την παραλία μέσο βάθος είκοσι πέντε μέτρα (25,00μ.) και 
επιφάνεια 9.000,00 τ.μ. 

γ) Η περιοχή εντόνων κλίσεων που βρίσκεται στο κέντρο 
της ιδιοκτησίας και σε επαφή με την δασική έκταση επι¬ 
φάνειας 3.500,00 τ.μ. 

Στις παραπάνω περιοχές απαγορεύονται οι χωματουργι- 
κές επεμβάσεις, δύνανται όμως να χρησιμοποιηθούν ως 
χώροι πρασίνου. 

2. Η περιοχή μέσων κλίσεων που βρίσκεται στη Ζώνη 
των 50 μέτρων από τη γραμμή αιγιαλού η οποία θεωρείται 
ακατάλληλη από γεωτεχνικής απόψεως δεν εξαιρείται 
από την πολεοδόμηση αλλά κρίνεται κατάλληλη μόνο για 
κοινόχρηστες και κοινωφελείς λειτουργίες (χωρίς δό¬ 
μηση). 

Δεν εξαιρείται επίσης από την πολεοδόμηση αλλά κρί- 
νεται ακατάλληλη για δόμηση ζώνη πλάτους 25 μέτρων 
από το νοτιοανατολικό όριο της ιδιοκτησίας για την προ¬ 
στασία του ρέμματος. Ο όρος αυτός δεν ισχύει αν από ει¬ 
δική μελέτη αντιπλημμυρικής προστασίας του ρέμματος, 
η οποία εγκρίνεται από τη Δ/νση Περιβαλλοντικού Σχεδια- 
σμού αποδειχτεί ότι η ζώνη προστασίας του ρέμματος δεν 
είναι αναγκαία ή πρέπει να έχει μικρότερο πλάτος. 

3) Το ποσοστό της έκτασης το οποίο διατίθεται για χώ¬ 
ρους κοινοχρήστους και κοινωφελών σκοπών καθορίζεται 
σε 42%. 

Το ως άνω ποσοστό περιλαμβάνει τις περιοχές με κλίση 
άνω των 35%. 

4. Συντελεστής δόμησης: δέκα επτά εκατοστά 
(0,17). 

5. Επιβάλλεται η προσαρμογή των κτιριακών όγκων στο 
ανάγλυφο του εδάφους και προσαρμογή της μελέτης ρυ- 

μοτομίας έτσι ώστε να απαιτηθούν οι ελάχιστες δυνατές 
χωματουργικές επεμβάσεις. 

6. Μέγιστο επιτρεπόμενο ύψος των κτιρίων πέντε μέ¬ 
τρα (5,00μ.) συμπεριλαμβανομένης και της κεραμοσκε- 
πούς στέγης η οποία είναι υποχρεωτική. 

Για τη ξενοδοχειακή μονάδα το μέγιστο ύψος των κτι¬ 
ρίων ανέρχεται σε επτά και μισό μέτρα (7,50μ.) συμπερι- 
λαμβανομένης και της κεραμοσκεπούς στέγης η οποία εί¬ 
ναι υποχρεωτική. 

7. Απαιτείται έγκριση των περιβαλλοντικών όρων του 
άρθρου 9 της 69269/5387/24.10.1990 (Β’ 678) κοινής 
Υπουργικής Απόφασης ύστερα από Μελέτη Περιβαλλο¬ 
ντικών Επιπτώσεων Τύπου Β του πίνακα 2 του άρθρου 16 
της παραπάνω Κ.Υ.Α. 

α) Απαιτείται εγκεκριμένη από τη Δ/νση Υγιεινής του 
Νομού μελέτη επεξεργασίας και διάθεσης υγρών αποβλή¬ 
των σύμφωνα με τις κείμενες υγειονομικές διατάξεις για 
την έγκριση των περιβαλλοντικών όρων. 

β) Να κατασκευασθεί και να λειτουργεί σύμφωνα με τις 
ισχύουσες υγειονομικές διατάξεις ως προς τη θέση, από¬ 
δοση και διάθεση των υγρών αποβλήτων, η μονάδα επε¬ 
ξεργασίας των υγρών αποβλήτων, η διάθεση των οποίων 
να είναι αποκλειστικά για την άρδευση των χώρων πρασί¬ 
νου της έκτασης. 

γ) Πριν από την έγκριση της πολεοδομικής μελέτης 


υποβάλλεται μελέτη ύδρευσης, αποχέτευσης στην αρμό¬ 
δια Τεχνική Υπηρεσία Δήμων και Κοινοτήτων 
(Τ.Υ.Δ.Κ.). 

Επίσης πρέπει να εξασφαλισθεί με έγγραφο του Ανα¬ 
πτυξιακού Συνδέσμου Δήμου Ιερισσού και Κοινοτήτων Ν. 
Ρόδων Ουρανούπολης και Αμμουλιανής, η σύνδεση με τα 
δίκτυα ύδρευσης του Συνδέσμου μέσα σε τακτό χρονικό 
διάστημα. 

8. Πριν από την έγκριση της πολεοδομικής μελέτης να 
υποβληθεί προς την ΤΥΔΚ μελέτη κατασκευής γεφύρας 
της παραλιακής οδού (μόνο στη περίπτωση που η οδός 
αυτή χρησιμοποιηθεί από την πολεοδομική μελέτη για 
πρόσβαση στην έκταση). Η κατασκευή του έργου να γίνει 
από την εταιρεία «Νηρέας Α.Ε.». 

9. Οι εργασίες εφαρμογής της μελέτης (εκσκαφές) γί¬ 
νονται με επίβλεψη υπαλλήλου της αρμοδίας υπηρεσίας 
του Υπουργείου Πολιτισμού. 

Γ. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΠΑΝΝΗΣ 

